
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 18.11.2015               

Plx 788         


AVIZ

asupra  propunerii legislative privind organizarea şi funcţionarea sistemului de sănătate din România
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind organizarea şi funcţionarea sistemului de sănătate din România, trimisă cu adresa nr. Pl-x 788 din  4 noiembrie2015, înregistrată cu nr.4c-11/1410 din 6 noiembrie 2015.
Senatul, în calitate de primă Cameră sesizată, a respins propunerea legislativă  la data de  2 noiembrie 2015. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră  decizională.

Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din  17 noiembrie 2015.
Membrii Comisiei au examinat iniţiativa legislativă supusă avizării, expunerea de motive şi avizul negativ al Consiliului Legislativ nr.677 din 26 iunie 2015. 

Consiliul Economic şi Social, prin punctul de  vedere transmis cu adresa nr.2069 din 28 iulie 2015, nu susţine adoptarea acestei iniţiative legislative. 

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative Iniţiativa legislativă are implicaţii asupra bugetului de stat, fiind astfel aplicabile dispoziţiile art.15 din Legea nr.500/2002 privind finanţele publice, cu modificările şi completările ulterioare, respectiv prezentarea fişei financiare însoţită de ipotezele şi metodologia de calcul utilizată. 
În raport de obiectul şi conţinutul reglementării, iniţiativa legislativă face parte din categoria legilor organice.

                     PREŞEDINTE,                                           SECRETAR,

               Bogdan Liviu CIUCĂ 
            Sorin Constantin STRAGEA
Consilier 
 Florica Manole

